4

ISIGIDIMI SAMAXOSA, MARCH 1, 1883.

UMHLATI WABA-XELENGI.

I-Transport.

Ukuxoma e Bayi ukuya kwezindawo zilandelayo, ngekulu kuhamba kula manani:—Aliwal North, 7s.; Bloemfontein, 10s.; Burghersdorp, 7s. to 7s. 6d.; Bethulie, 8s.; Colesberg, 8s. ; Diamond Fields, 11s. to 12s. 6d.; Fauresmith, 8s. to 9s.; Humansdorp, 2s. to 2s. 3d.; Jagersfontein, 8s. 6d.; Philippolis, 10s.; Queenstown, 5s. to 5s. 3d.; Rouxville, 9s.; Reddersburg, 8s. 6d.; Smithfield, 8s. 6d. to 9s.; Wepener, 9s.; Winburg, 12s. 6d.

Ezase Markeni.

E-Cradock.—Ibotolo, nge ponti, 1s. 1d. to 1s. 6d.; Irarsi, ngeponti ezi 150, 12s. 3d. to 14s.; Amaqanda, ali shumi elinambini, Is. lid. to 2s. 3d.; Inkuku inye 2s. to 2s. 6d.; Oranisi, emnye, 5s. 3d. to 6s. 6d.; Ingxowa yenqolowa, 25s. to 30s.; Uboya ngeponti, id. to 5 1/2d.; Amatanga alishumi elinambini, 6s. to 7s.; Itapile, nge 100 le ponti, 9s. to 16s.

E-Qonce.—Ibran, nge ngxowa, 4s. to 4s. 2d.; Iflara yenkuni, 5s. to 29s.; Ishumi elinambini lamaqanda, 1s. 3d. to 1s. 10d.; Inkuku inye, Is. 5d. to 2s. 8d.; Iponti ye botolo, 1s. 3d. to 2s. 6d.; Ihabile eluhlaza, ngeponti ezi 100, 5s. 6d. to 6s. 3d.; Ingqolowa, ngeponti ezi 100, 11s. 3d. to 12s.; Itapile ngekulu leponti 1s. 9d. to 6s. 3d.; Imbotyi ngekulu leponti, 17s. 6d. to 18s.

E-Bayi.—Imbotyi ngekulu leponti, 23s. ; Irarsi ngekulu, 7s. to 10s.; Ibran ngekulu, 10s. to 12s. 6d.; Inkuku inye, 1s. 8d. to 4s. 6d.; Oranisi, emnye 3s. 6d. to 6s.; Itanga lilinye 2d. to 1s.; Ihabile ngekulu, 2s. 9d. to 9s. 1d.; Iflara yenkuni, 25s. to 80s.; Ishumi elinambini lamaqanda, 1s. 6d. to 3s. 4d.

E-Graaff-Reinet.—Ibotolo ngeponti, 1s. to 1s. 6d.; Iflara yenkuni, 10s. to 55s. ; Umbona ngeponti ezi, 200, 30s. to 35s.; Itapile ngekulu leponti, 5s. to 15s.; Uboya obumdaka ngeponti, 4 1/2d. to 6 1/2d.; Inkuku inye, 1s. to 1s. 9d.; Umququ ngengxowa, 2s. 6d. to 3s. 6d.;

E-Bofolo.—Ibotolo nge ponti, 10d. to 1s. 6d.; Irarsi nge kulu, 8s. 6d. to 9s.; Iflara yenkuni, 13s. 6d. to 18s. ; Umbona nge kulu leponti, ngowako yena mtye.

E-Rini.—Ibotolo ngeponti, 1s. 7d. to 2s. 1d-; Ingxowa ye Rarsi, 11s. to 12s 6d.; eye bran, 4s. to 5s.; Ishumi elinambini lamaqanda, Is. 8d. to 2s.; Inkuku inye, 1s. 11d. to 2s. 4d.; Ingxowa yomgubo, 31s. to 33s.; Itapile ngekulu leponti, 10s. to 11s. 3d; Iflara yenkuni, 15s. to 29s.

INCWADI ZABA BALELI-

U ENOCH BOOY NENKWENKWEZI.

Nkosi YAM ETANDEKAYO :—

Kuleminyaka yakalokunje sifumana amadoda azi astronomers pakati kwabantsundu amadoda anje ngo Mr. Enoch Booy wase Qonce siti sakumbona elenga lenga ezinkwenkwezini sivuye kakulu; kanti kuti kwakamsinyane sakuqwalasela emanyatelweni ake sisuke sidane, sifumane imitshiti emdaka. Into ka Booy iti: I am kindly informs you ! Kanti noko sizakuyibona seyikwele ku *Venus* no *Jupiter.* Andikolwa ukuba usenze ngabom u Mr. Booy isiposo eso. Ebefuna ukuhlekisa nina bafundi besi *Gidimi.* Ke i Editor *Sigidimi* yomxolela nge mis­take ne blunder ayenzileyo umhlobo wetu, ebefuna i *amusement* kupela yena.

Wm. Mnga.

Port Elizabeth, January 10, 1883.

UMDLALO WE KRISMESI E WEZA.

Kute ngamhla utile kwafika ipepa lindibizela kulo mdlalo. Ngelifutshane ndaya ke ndafika ndabona izinto ezixeliweyo, igusha zalishumi yinkomo eyomvo. Kwati kwasekuseni kwaqwalela nesiqwala, ndada ndabonela into entle kwahlangana iziqwala ezibini emmangweni, esinye sisesakwa Manxiwa, esinye sisesakwa Nkumanda, sati esase Weze kwesase Ngadu uyangapi unganoyishwanga nje, sati sona ndiye- ke nam ndiye, sati esinye akufuneki ukuba sihambe ndawonye sobabini kuba siziqwala sobabini ada asuka alwa lomadoda, kwada kwapuma abantu mzini utile bazilamla kuba sasisiti esinye kausale kuqale kuye kufika mna. Yapela leyo yeziqwala. Kwati ngo 11 o’clock ndabona abantwana besikolo ngasendlwini yesikola, kwavakala iculo, hai saya sapulapula ukufunda kwabo, basikolisa kakulu aba- ntwana kwakuhle kauye, babenxibe kakuhle abantwana abo, amanto- mbazana namadodana.

Umnqweno wam nangu : Akwaba zonke inkosi zama Mfengu ezikwa Gcaleka bezingatanda ukwenza izinto ezinje ngezi zase Weza ukuze imfama zama Gcaleka zibonele zifunde, kodwa ke ndiya temba ukuba kobuya kulunge ngokuba nati Mamfengu besizimfama kwati ukuze kube nje safikelwa yindoda enyamekele izinto zokukanya eyaqinisa umteto wokuti fundani Mamfengu, tumelani abantwana ezikuleni. Lendoda yamana isiti yekani igaroi, sisiti tina siyabulawa, kanti siya fundiswa. Ke ama Gcaleka namhla apetwe yilondoda yayisivusa pantsi kwembiza, nawo yowavusa njengati; sendisiti ke qinisani Mamfengu ngento zokanyo ngokuba isipata mandla setu singeletu icala, nditi mna ilanga lisipumele nama Gcaleka ke ngoko liwapumele. Mandipele okwanamhla, ndingowenu okufupi no Dwesa.

Alex. N. Maga.

Mhleli—Ndincede ndifuna ukwazisa zonke izihlobo zam ezitata *Isigidimi* ukuba sishiywe ngumzali wetu emveni kobunzimakazi obukulu abekade ebutwele ixesha eliyiminyaka emitatu ezeleyo. Ukululeke ngolwama 22 kule nyanga ukupuma kwe kwezi ngolwesine. Kusapo Iwake asikuze silibale ke isahluko sesi 5 kwincwadi yama Roma awasifunda pakati kosapo olo lwake, mhla waketa emfuyweni yake ezomfazi wake. Isicakakazi sika Tixo umfazi wake naye ngu Mdali owaziyo ngaye, okukokwetu tina sesifane safumba.

Uncwabo, luhanjiswe ngu mfundisi wake u Rev. J. P. Mzimba ngo- kumnandi kunene, ngamazwi ebesiwateta kuye isicaka sika Tixo eso, imihla ngemihla akuza kusilunguza, kwada kwaza kuba kwawokugqi- bela awatetileyo kuye. Kube njaloke okwesihlobo setu u Matakane Ndlobelo. Ndim owenu.

Arthur M. Ndlobelo.

Gqumahashe, Feb. 23, 1883.

Mnumzetu :—Ndifumene iculo kwi *Sigidimi* sika October ; ndite ndakuba ndiliqondele ndafika ileli kusakutiwa ngu “Abends,” soloko lifakelwe amasolokotya okuliguqula kwi L.M. ukuba lizeku ngenelana no 8888. Ndite ndakuli linganisa ndafika ingasililo, ndati ngentliziyo kazi umbali walo u Sir H. S. Oakeley, angasuke atinina eliva lisenjiwanje ukuculwa kwalo. Umninilo asingelazi ixesha awalicitayo ekuliziseni kwinto eliyiyo, kodwa yinto elula ukulonakalisa, ikwazizo ezindlela ezonakalise amaculo amaninzi. Noko bendingazi ukuba nawe Mcokeli ukwangene kweloqela. Ndiyanqamka, Ndingowako.

Omangalele Iculo. Erode.

[Isipelo sale nteto, esayama tina, asigqibi kusiqonda, kuba iculo elo linegama loliguqule kwi L.M. walisa kwi 8888.—Editor *Sigidimi.]*

UKUBUYAZELA NGEZANDLA.

Nkosi.—Ndipe isiqwengana esilula kwelopepa lamanene akowetu sokufaka oludatyana:—

Siwangqinela ngosizi amapepa ezinye indawo esike siwafunde encoma ubukali benyoka ngelixesha, ngokuba sinelibali lento eyenzeke pakati kwetu kufutshane nje. Kute kuyo le nyanga indoda eseyinkulu, eyazekayo kulomandla, kuba yinkulelwana yalapa, ihlala kwa Mr. A. Kruger, e Bley River, kufupi ne Pearston yahamba umganyana olula ukusuka ekaya yabona inyosi emnxunyeni. Yazilungiselela ukuba iza kupakula, kodwa iyakuke itabate amaqakamba etolofiya. Lendoda isatya letolofiya, kute gqi kulomngxuma wenyosi ubelu olukulu Iwenyushu. Yonda ngaye, yaziposa, wasele fana ehlanganisa ngesandla kuba uxakiwe eyisunduza ngaso : Yati xipu esandleni. Ite ukumyeka apo yaya kungena kwasemngxunyeni lowa unenyosi. Wajukujeleka yena kwa lapo. Wazakutwalwa apo nge *wheelbarrow.* Londoda ipefumle okokugqibela kwangobo busuku. Ekaya apa zibo- nwa futi kodwa noko akukabiko iluma mntu.

Ngomhla 21 ku December safumana imvulakazi eyaba nkulu kanye, imilambo yazala isimanga. Abantu abadala balapa ababekuso esisituba, nasekaya apa kanye bati abazange bayibona i Vogel River izele ngoluhlobo. Kanti noko ngoku sekubuye kufuneka ukuba sifumane imvula, kuko izitembiso zayo kanjako.

Kolwa ndim Isicaka sako.

Robert Plaatjes.

Pearston, Jan. 26, 1883.

Ndincede mpati wefa labantsundu undifakele lamazwana emvabeni apo. Wa M. P. kangangoko ndinoku zilesela ezincwadini zaba balelani, akuko mntu ukupikisayo kule ndawo yokuti ngapandle kokuba abantsundu bazipapamele ngakwicala lemfundo yabo abana kunyuka. Nam andiku pikisi mhlobo warn. Kodwa lomfo wase Britain akufanelekanga ukuba singamgxekeza ngezwi eliti, akateni nento ngenyuko yohlanga oluntsundu. Bekuyi ndawo yetu ukuba sibulele u Mnini nto zonke owashukumisa umfo wase Britain, ukuba eze kweli lase Africa. Namhla i Africa iyinto ebingeyiyo ngapambili, uyazi nawe ukuba ibingazi nento ngo Mdali xa ebengekafiki “ lomfo.” Wati ukufika kwake watuku-tukuza pakati kobumnyama obunga tetekiyo emisa i mission stations pakati kwentlanga zakwa Xosa. Kulawo masikizi kulapo kwakuhamba abafo abango Revds. H. Pearse, W. Shaw, no W. J. Davis nabanye. Ewe lamadoda ebehamba pakati kobushushu, amavelelo elona sebe likulu eluhlangeni Iwama Xosa ese pantsi kolaulo Iuka Gxaba inkulu yawo. Umntu esabulawa zizandla zomntu njenge silo. Kodwa namhla kawupakamise amehlo ako ubone ukuba akuko nguquleko itile uyibonayo na wena ngokwako, ukuba uti ewe iko inguquko yenziwe ngubani, ungandixelela? Asingu Mnini nto zonke kodwa ngezi caka zake ezazisa indaba ezilungileyo e Africa? Kusifanele ukuba simbulele u Somandla ngoku tumela izicaka Zake. Elam liti ngale ndawo yokuti udele abona bantu basi bekileyo kule ndawo namhla tina lusapo luntsundu sikuyo, ukuba ngaba sakwenjenje ukuzamela ukunyuka kohlanga asisaku sikeleleka mhlobo warn kuba zonke izinto zilungiswa ngu Mnini nto zonke, xa nje mna nawe mfo ka P. singabuleliyo izonkana ezihlanu, nentlanzana ezimbini, aya kutinina amaqekezana ukuze azalise ingobozi ezilishumi linambini? Ukuba mfo ka P. uya kuti wena kuba unengqondo ebonayo njengokuba usitsho ukuteta kwako, uti ke uhlanga Iwakowenu ungalu telekeleli, utete kulo njengo sidenge, alusakwa ndule luvisisane nawe kwinto oyitetayo. Ukuteta kwako njengoko kuvakalayo ezindle beni, naseku boneni kwamehlo emfama zakowetu andikubuleli noko. Lomfo wase Britain waye hamba pakati kwama velelo wati ukuze avisisane nawo wati elumkile nje wateta nawo nje ngosi denge esenza ukuba avisisane nawo, waye ngumfo wase mzini ke lo. Kanti ke unanina wena ukuba ungakangeli kuye ukuzamela ukunyuka kohlanga ? Xa ufundisa abantwana kufuneka uqale ngezinto ezimalungana nengqondo zabo ezibudenge, uyayazi lonto mhlobo kuba kutiwa,—“ A teacher must be simple in his language.” Kuba abantwana bazidenge kunayo. Kunani ukuba ungabaveli abantu bakowenu ? Ndim

Mwesile.